CELEX: 32018R0791
Language: sl
Date: 2018-05-31 00:00:00
Title: Izvedbena uredba Komisije (EU) 2018/791 z dne 31. maja 2018 o spremembi Uredbe (ES) št. 690/2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin

1.6.2018   
               
               
                  SL
               
               
                  Uradni list Evropske unije
               
               
                  L 136/1
               
            IZVEDBENA UREDBA KOMISIJE (EU) 2018/791
      z dne 31. maja 2018
      o spremembi Uredbe (ES) št. 690/2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) in zlasti člena 2(1)(h) Direktive,
      ob upoštevanju zahtev, ki so jih predložili Finska, Grčija, Irska, Italija, Litva, Malta, Portugalska, Slovaška, Slovenija, Švedska in Združeno kraljestvo,
      ob upoštevanju naslednjega:
      
                  (1)
               
               
                  Z Uredbo Komisije (ES) št. 690/2008 (2) so bili nekatere države članice in nekatera območja v državah članicah priznani kot varovana območja glede nekaterih škodljivih organizmov. V nekaterih primerih je bilo priznanje časovno omejeno, da so zadevne države članice lahko predložile vse potrebne informacije, iz katerih je razvidno, da zadevni škodljivi organizmi niso bili navzoči v zadevni državi članici ali na zadevnem območju, ali dokončale ukrepe za izkoreninjenje zadevnega organizma. Od takrat je bil dosežen precejšen napredek glede fitosanitarnega statusa nekaterih varovanih območij v nekaterih državah članicah.
               
            
                  (2)
               
               
                  Ozemlje Finske je bilo priznano kot trajno varovano območje glede organizma Bemisia tabaci Genn. (evropske populacije). Finska je zahtevala preklic statusa varovanega območja zaradi nezadostnih stalnih gospodarskih koristi in koristi v zvezi z zdravjem rastlin. Zato Finska ne bi smela več biti priznana kot varovano območje glede organizma Bemisia tabaci Genn (evropske populacije).
               
            
                  (3)
               
               
                  Ozemlje Azorov na Portugalskem je bilo do 30. aprila 2018 priznano kot varovano območje glede organizmov Globodera pallida (Stone) Behrens, Globodera rostochiensis (Wollenweber) Behrens in Rhynchophorus ferrugineus (Olivier). Dodatne informacije, ki jih je predložila Portugalska, kažejo, da je ozemlje Azorov še naprej nenapadeno z navedenimi organizmi. Zato bi bilo treba Azore priznati kot varovano območje glede navedenih škodljivih organizmov brez časovne omejitve.
               
            
                  (4)
               
               
                  Irska in Združeno kraljestvo sta zahtevala, da se ozemlji Irske oziroma Severne Irske priznata kot varovano območje glede organizmov Liriomyza huidobrensis (Blanchard) in Liriomyza trifolii (Burgess). Irska in Združeno kraljestvo sta na podlagi raziskav, opravljenih od leta 2011 na Irskem in od leta 2012 na Severnem Irskem v Združenem kraljestvu, predložili dokaze, da zadevna škodljiva organizma na njunih ozemljih nista navzoča kljub tamkajšnjim ugodnim razmeram za njuno naselitev. Vendar je treba izvesti nadaljnje raziskave. Navedene raziskave bi morali nadalje nadzirati strokovnjaki v okviru pooblastil Komisije. Zato bi bilo treba Irsko in Severno Irsko v Združenem kraljestvu priznati kot varovano območje glede organizmov Liriomyza huidobrensis in Liriomyza trifolii do 30. aprila 2020.
               
            
                  (5)
               
               
                  Ozemlja Irske, Malte in Združenega kraljestva so bila priznana kot varovano območje glede organizma Paysandisia archon (Burmeister) do 30. aprila 2018. Dodatne informacije, ki so jih predložili Irska, Malta in Združeno kraljestvo, kažejo, da so njihova ozemlja še naprej nenapadena z navedenim organizmom. Zato bi bilo treba Irsko, Malto in Združeno kraljestvo priznati kot varovano območje glede organizma Paysandisia archon brez časovne omejitve.
               
            
                  (6)
               
               
                  Ozemlji Irske in Združenega kraljestva sta bili priznani kot varovano območje glede organizma Rhynchophorus ferrugineus (Olivier) do 30. aprila 2018. Dodatne informacije, ki sta jih predložila Irska in Združeno kraljestvo, kažejo, da sta njuni ozemlji še naprej nenapadeni z navedenim organizmom. Zato bi bilo treba Irsko in Združeno kraljestvo priznati kot varovano območje glede organizma Rhynchophorus ferrugineus brez časovne omejitve.
               
            
                  (7)
               
               
                  Ozemlje Združenega kraljestva je bilo do 30. aprila 2018 priznano kot varovano območje glede organizmov Thaumetopoea pityocampa Denis & Schiffermüller in „Candidatus Phytoplasma ulmi“. Dodatne informacije, ki jih je predložilo Združeno kraljestvo, kažejo, da je njegovo ozemlje še naprej nenapadeno z navedenima organizmoma. Zato bi bilo treba Združeno kraljestvo priznati kot varovano območje glede organizmov Thaumetopoea pityocampa Denis & Schiffermüller in „Candidatus Phytoplasma ulmi“ brez časovne omejitve.
               
            
                  (8)
               
               
                  Ozemlje Združenega kraljestva, z izjemo nekaterih lokalnih upravnih enot, je bilo priznano kot varovano območje glede organizma Thaumetopoea processionea L. do 30. aprila 2018. Združeno kraljestvo je predložilo informacije, iz katerih je razvidno, da je organizem Thaumetopoea processionea L. zdaj naseljen v lokalnih upravnih enotah Barking in Dagenham; Basildon; Basingstoke in Dene; Bexley; Bracknell Forest; Brentwood; Broxbourne; Castle Point; Chelmsford; Chiltem; Crawley; Dacorum; Dartford; East Hertfordshire; Enfield; Epping Forest; Gravesham; Greenwich; Harlow; Hart; Havering; Hertsmere; Horsham; Littlesford; Medway; Mid Sussex; Mole Valley; Newham; North Hertfordshire; Redbridge; Reigate in Banstead; Rushmoor; Sevenoaks; South Bedfordshire; South Bucks; St Albans; Surrey Heath; Tandridge; Three Rivers; Thurrock; Tonbridge in Malling; Waltham Forest; Watford; Waverley; Welwyn Hatfield; Windsor in Maidenhead, Wokingham in Wycombe. Zato te enote ne bi smele več biti priznane kot del varovanega območja Združenega kraljestva in bi jih bilo treba dodati na seznam lokalnih upravnih enot, izključenih iz varovanega območja. Navedene informacije prav tako kažejo, da je preostalo ozemlje Združenega kraljestva, ki je bilo priznano kot varovano območje glede organizma Thaumetopoea processionea L., še naprej nenapadeno z navedenim škodljivim organizmom. Vendar je treba izvesti nadaljnje raziskave. Navedene raziskave bi morali nadalje nadzirati strokovnjaki v okviru pooblastil Komisije. Zato bi moralo biti Združeno kraljestvo, z izjemo nekaterih lokalnih upravnih enot, še naprej priznano kot varovano območje glede organizma Thaumetopoea processionea L. do 30. aprila 2020.
               
            
                  (9)
               
               
                  Ozemlje Sicilije v Italiji je bilo priznano kot trajno varovano območje glede organizma Erwinia amylovora (Burr.) Winsl. et al. Italija je predložila informacije, iz katerih je razvidno, da je organizem Erwinia amylovora (Burr.) Winsl. et al. zdaj naseljen v občinah Cesarò (pokrajina Messina), Maniace, Bronte in Adrano (pokrajina Catania) ter Centuripe, Regalbuto in Troina (pokrajina Enna) na Siciliji. Zato občine Cesarò (pokrajina Messina), Maniace, Bronte in Adrano (pokrajina Catania) ter Centuripe, Regalbuto in Troina (pokrajina Enna) ne bi smele več biti priznane kot del varovanega območja Italije na Siciliji glede organizma Erwinia amylovora (Burr.) Winsl. et al.
               
            
                  (10)
               
               
                  Poleg tega so bili nekateri deli ozemlja Italije priznani kot varovana območja glede organizma Erwinia amylovora (Burr.) Winsl. et al. do 30. aprila 2018. Italija je predložila informacije, iz katerih je razvidno, da je organizem Erwinia amylovora (Burr.) Winsl. et al. zdaj naseljen v pokrajinah Parma in Piacenza, ki sta edina preostala dela Emilije - Romanje, priznana kot varovano območje glede organizma Erwinia amylovora (Burr.) Winsl. et al. Zato Emilija - Romanja ne bi smela več biti priznana kot del varovanega območja Italije. Navedene informacije prav tako kažejo, da je preostalo ozemlje Italije, ki je bilo priznano kot varovano območje glede organizma Erwinia amylovora (Burr.) Winsl. et al. do 30. aprila 2018, še naprej nenapdeno z navedenim škodljivim organizmom. Vendar je treba izvesti nadaljnje raziskave. Navedene raziskave bi morali nadalje nadzirati strokovnjaki v okviru pooblastil Komisije. Zato bi bilo treba ozemlje Italije, ki je bilo priznano kot varovano območje glede organizma Erwinia amylovora (Burr.) Winsl. et al. do 30. aprila 2018, z izjemo nekaterih pokrajin, vključno s Parmo in Piacenzo v Emiliji - Romanji, priznati kot varovano območje glede organizma Erwinia amylovora (Burr.) Winsl. et al. do 30. aprila 2020.
               
            
                  (11)
               
               
                  Ozemlje Severne Irske, z izjemo nekaterih upravnih enot (townlands), je bilo priznano kot del varovanega območja Združenega kraljestva glede organizma Erwinia amylovora (Burr.) Winsl. et al. Združeno kraljestvo je predložilo informacije, iz katerih je razvidno, da je organizem Erwinia amylovora (Burr.) Winsl. et al. zdaj naseljen tudi v drugih delih Severne Irske, ter zahtevalo preklic statusa varovanega območja za celotno ozemlje Severne Irske. Zato Severna Irska ne bi smela več biti priznana kot del varovanega območja Združenega kraljestva glede organizma Erwinia amylovora (Burr.) Winsl. et al.
               
            
                  (12)
               
               
                  Ozemlja Irske, Litve, Slovenije in Slovaške, z izjemo nekaterih območij, so bila priznana kot varovana območja glede organizma Erwinia amylovora (Burr.) Winsl. et al. do 30. aprila 2018. Dodatne informacije, ki so jih predložile Irska, Litva, Slovenija in Slovaška, kažejo, da so bili občasni in izolirani izbruhi navedenega škodljivega organizma v nekaterih delih varovanega območja izkoreninjeni ali se izkoreninjajo in da so njihova preostala ozemlja, z izjemo nekaterih območij, še naprej nenapadena z navedenim škodljivim organizmom. Iz navedenih informacij je tudi razvidno, da doslej nobeno izkoreninjenje izbruha ni trajalo več kot dve leti. Vendar je treba izvesti nadaljnje raziskave. Navedene raziskave bi morali nadalje nadzirati strokovnjaki v okviru pooblastil Komisije. Zato bi bilo treba ozemlja Irske, Litve, Slovenije in Slovaške, z izjemo nekaterih območij, priznati kot varovana območja glede organizma Erwinia amylovora (Burr.) Winsl. et al. do 30. aprila 2020.
               
            
                  (13)
               
               
                  Ozemlje Združenega kraljestva je bilo priznano kot varovano območje glede organizma Xanthomonas arboricola pv. pruni (Smith) Vauterin et al. do 30. aprila 2018. Dodatne informacije, ki jih je predložilo Združeno kraljestvo, kažejo, da so bili občasni in izolirani izbruhi navedenega škodljivega organizma v nekaterih delih varovanega območja izkoreninjeni ali se izkoreninjajo in da je njegovo preostalo ozemlje še naprej nenapadeno z navedenim škodljivim organizmom. Iz navedenih informacij je tudi razvidno, da doslej nobeno izkoreninjenje izbruha ni trajalo več kot dve leti. Vendar se morajo prizadevanja za izkoreninjenje nadaljevati in treba je izvesti nadaljnje raziskave. Navedene raziskave bi morali nadalje nadzirati strokovnjaki v okviru pooblastil Komisije. Zato bi bilo treba priznanje Združenega kraljestva kot varovanega območja glede organizma Xanthomonas arboricola pv. pruni (Smith) Vauterin et al. podaljšati do 30. aprila 2020.
               
            
                  (14)
               
               
                  Irska je bila priznana kot varovano območje glede organizma Ceratocystis platani (J.M. Walter) Engelbr. & T.C. Harr. do 30. aprila 2018. Dodatne informacije, ki jih je predložila Irska, kažejo, da je njeno ozemlje še naprej nenapadeno z navedenim škodljivim organizmom. Zato bi bilo treba Irsko priznati kot varovano območje glede navedenega škodljivega organizma brez časovne omejitve.
               
            
                  (15)
               
               
                  Ozemlje Severne Irske in Združenega kraljestva je bilo priznano kot varovano območje glede organizma Gremmeniella abietina (Lag.) Morelet. Združeno kraljestvo je predložilo informacije, iz katerih je razvidno, da je organizem Gremmeniella abietina (Lag.) Morelet zdaj naseljen na Severnem Irskem. Zato Severna Irska ne bi smela več biti priznana kot varovano območje glede organizma Gremmeniella abietina (Lag.) Morelet.
               
            
                  (16)
               
               
                  Ozemlje Grčije, z izjemo nekaterih regionalnih enot, je bilo priznano kot varovano območje glede virusa Citrus tristeza (evropski sevi). Grčija je predložila informacije, iz katerih je razvidno, da je virus Citrus tristeza (evropski sevi) zdaj naseljen tudi v regionalnih enotah Arta in Lakonija. Zato regionalni enoti Arta in Lakonija ne bi smeli več biti priznani kot del varovanega območja Grčije glede virusa Citrus tristeza (evropski sevi).
               
            
                  (17)
               
               
                  Švedska je bila priznana kot varovano območje glede virusa Tomato spotted wilt. Švedska je zahtevala preklic statusa varovanega območja zaradi nezadostnnih stalnih gospodarskih koristi. Zato Švedska ne bi smela več biti priznana kot varovano območje glede virusa Tomato spotted wilt.
               
            
                  (18)
               
               
                  Zaradi jasnosti bi bilo treba celotno prilogo k Uredbi (ES) št. 690/2008 nadomestiti.
               
            
                  (19)
               
               
                  Uredbo (ES) št. 690/2008 bi bilo zato treba ustrezno spremeniti.
               
            
                  (20)
               
               
                  Ker so nekatera območja priznana kot varovana območja v skladu z Uredbo (ES) št. 690/2008 do 30. aprila 2018, bi se morala ta uredba uporabljati od 1. maja 2018, da se zagotovi pravna kontinuiteta in preprečijo motnje v trgovini.
               
            
                  (21)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Priloga I k Uredbi (ES) št. 690/2008 se nadomesti s Prilogo k tej uredbi.
      Člen 2
      Ta uredba začne veljati dan po objavi v Uradnem listu Evropske unije.
      Uporablja se od 1. maja 2018.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 31. maja 2018
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 169, 10.7.2000, str. 1.
      
         (2)  Uredba Komisije (ES) št. 690/2008 z dne 4. julija 2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin (UL L 193, 22.7.2008, str. 1).
      
         PRILOGA
         Priloga I k Uredbi (ES) št. 690/2008 se nadomesti z naslednjim:
         „
               PRILOGA I
               
                  Območja v Skupnosti, ki so priznana kot „varovana območja“ glede škodljivih organizmov, naštetih ob njihovih imenih
               
               
                           Škodljivi organizmi
                        
                        
                           Varovana območja: ozemlje
                        
                     (a)   Žuželke, pršice in ogorčice na vseh razvojnih stopnjah
                        
                     
                           
                                       1.
                                    
                                    
                                       
                                          Anthonomus grandis (Boh.)
                                    
                                 
                        
                           Grčija, Španija (Andaluzija, Katalonija, Extremadura, Murcia, Valencija)
                        
                     
                           
                                       2.
                                    
                                    
                                       
                                          Bemisia tabaci Genn. (evropske populacije)
                                    
                                 
                        
                           Irska, Portugalska (Azori, Beira Interior, Beira Litoral, Entre Douro e Minho in Trás-os-Montes), Švedska, Združeno kraljestvo
                        
                     
                           
                                       3.
                                    
                                    
                                       
                                          Cephalcia lariciphila (Klug.)
                                    
                                 
                        
                           Irska, Združeno kraljestvo (Severna Irska, Otok Man in Jersey)
                        
                     
                           
                                       3.1
                                    
                                    
                                       
                                          Daktulosphaira vitifoliae (Fitch)
                                    
                                 
                        
                           Ciper
                        
                     
                           
                                       4.
                                    
                                    
                                       
                                          Dendroctonus micans Kugelan
                                    
                                 
                        
                           Irska, Grčija, Združeno kraljestvo (Severna Irska, Otok Man in Jersey)
                        
                     
                           
                                       4.1
                                    
                                    
                                       
                                          Dryocosmus kuriphilus Yasumatsu
                                    
                                 
                        
                           Irska, Združeno kraljestvo
                        
                     
                           
                                       5.
                                    
                                    
                                       
                                          Gilpinia hercyniae (Hartig)
                                    
                                 
                        
                           Irska, Grčija, Združeno kraljestvo (Severna Irska, Otok Man in Jersey)
                        
                     
                           
                                       6.
                                    
                                    
                                       
                                          Globodera pallida (Stone) Behrens
                                    
                                 
                        
                           Latvija, Portugalska (Azori), Slovenija, Slovaška, Finska
                        
                     
                           
                                       6.1
                                    
                                    
                                       
                                          Globodera rostochiensis (Wollenweber) Behrens
                                    
                                 
                        
                           Portugalska (Azori)
                        
                     
                           
                                       7.
                                    
                                    
                                       
                                          Gonipterus scutellatus Gyll.
                                    
                                 
                        
                           Grčija, Portugalska (Azori)
                        
                     
                           
                                       8.
                                    
                                    
                                       
                                          Ips amitinus Eichhof
                                    
                                 
                        
                           Irska, Grčija, Združeno kraljestvo
                        
                     
                           
                                       9.
                                    
                                    
                                       
                                          Ips cembrae Heer
                                    
                                 
                        
                           Irska, Grčija, Združeno kraljestvo (Severna Irska in Otok Man)
                        
                     
                           
                                       10.
                                    
                                    
                                       
                                          Ips duplicatus Sahlberg
                                    
                                 
                        
                           Irska, Grčija, Združeno kraljestvo
                        
                     
                           
                                       11.
                                    
                                    
                                       
                                          Ips sexdentatus Bőrner
                                    
                                 
                        
                           Irska, Ciper, Združeno kraljestvo (Severna Irska in Otok Man)
                        
                     
                           
                                       12.
                                    
                                    
                                       
                                          Ips typographus Heer
                                    
                                 
                        
                           Irska, Združeno kraljestvo
                        
                     
                           
                                       13.
                                    
                                    
                                       
                                          Leptinotarsa decemlineata Say
                                    
                                 
                        
                           Irska, Španija (Ibiza in Menorka), Ciper, Malta, Portugalska (Azori in Madeira), Finska (okrožja Åland, Häme, Kymi, Pirkanmaa, Satakunta, Turku, Uusimaa), Švedska (okrožja Blekinge, Gotland, Halland, Kalmar in Skåne), Združeno kraljestvo
                        
                     
                           
                                       14.
                                    
                                    
                                       
                                          Liriomyza bryoniae (Kaltenbach)
                                    
                                 
                        
                           Irska, Združeno kraljestvo (Severna Irska)
                        
                     
                           
                                       14.01.
                                    
                                    
                                       
                                          Liriomyza huidobrensis (Blanchard)
                                    
                                 
                        
                           Irska (do 30. aprila 2020), Združeno kraljestvo (Severna Irska) (do 30. aprila 2020)
                        
                     
                           
                                       14.02
                                    
                                    
                                       
                                          Liriomyza trifolii (Burgess)
                                    
                                 
                        
                           Irska (do 30. aprila 2020), Združeno kraljestvo (Severna Irska) (do 30. aprila 2020)
                        
                     
                           
                                       14.1
                                    
                                    
                                       
                                          Paysandisia archon (Burmeister)
                                    
                                 
                        
                           Irska, Malta, Združeno kraljestvo
                        
                     
                           
                                       14.2
                                    
                                    
                                       
                                          Rhynchophorus ferrugineus (Olivier)
                                    
                                 
                        
                           Irska, Portugalska (Azori), Združeno kraljestvo
                        
                     
                           
                                       15.
                                    
                                    
                                       
                                          Sternochetus mangiferae Fabricius
                                    
                                 
                        
                           Španija (Granada in Malaga), Portugalska (Alentejo, Algarve in Madeira)
                        
                     
                           
                                       15.1
                                    
                                    
                                       
                                          Thaumetopoea pityocampa Denis & Schiffermüller
                                    
                                 
                        
                           Združeno kraljestvo
                        
                     
                           
                                       16.
                                    
                                    
                                       
                                          Thaumetopoea processionea L.
                                    
                                 
                        
                           Irska, Združeno kraljestvo (z izjemo lokalnih upravnih enot Barking in Dagenham; Barnet; Basildon; Basingstoke and Dene; Bexley; Bracknell Forest; Brent; Brentwood; Bromley; Broxbourne; Camden; Castle Point; Chelmsford; Chiltem; City of London; City of Westminster; Crawley; Croydon; Dacorum; Dartford; Ealing; East Hertfordshire; Elmbridge District; Enfield; Epping Forest; Epsom and Ewell District; Gravesham; Greenwich; Guildford; Hackney; Hammersmith & Fulham; Haringey; Harlow; Harrow; Hart; Havering; Hertsmere; Hillingdon; Horsham; Hounslow; Islington; Kensington & Chelsea; Kingston upon Thames; Lambeth; Lewisham; Littlesford; Medway; Merton; Mid Sussex; Mole Valley; Newham; North Hertfordshire; Reading; Redbridge; Reigate and Banstead; Richmond Upon Thames; Runnymede District; Rushmoor; Sevenoaks; Slough; South Bedfordshire; South Bucks; South Oxfordshire; Southwark; Spelthorne District; St Albans; Sutton; Surrey Heath; Tandridge; Three Rivers; Thurrock; Tonbridge and Malling; Tower Hamlets; Waltham Forest; Wandsworth; Watford; Waverley; Welwyn Hatfield; West Berkshire; Windsor and Maidenhead; Woking, Wokingham in Wycombe) (do 30. aprila 2020)
                        
                     (b)   Bakterije
                        
                     
                           
                                       01.
                                    
                                    
                                       ‚Candidatus Phytoplasma ulmi‘
                                    
                                 
                        
                           Združeno kraljestvo
                        
                     
                           
                                       1.
                                    
                                    
                                       
                                          Curtobacterium flaccumfaciens pv. flaccumfaciens (Hedges) Col.
                                    
                                 
                        
                           Grčija, Španija
                        
                     
                           
                                       2.
                                    
                                    
                                       
                                          Erwinia amylovora (Burrill) Winslow et al.
                                       
                                    
                                 
                        
                           
                                       —
                                    
                                    
                                       Estonija, Španija (z izjemo avtonomnih skupnosti Andaluzija, Aragonija, Kastilja – Manča, Kastilja in Leon, Extremadura, Madrid, Murcia, Navarra in Rioja, pokrajine Guipuzkoa (Baskija), okrožij (comarcas) Garrigues, Noguera, Pla d'Urgell, Segrià in Urgell v pokrajini Lleida (avtonomna skupnost Katalonija), občin Alborache in Turís v pokrajini Valencija ter okrožij (comarcas) L'Alt Vinalopó in El Vinalopó Mitjà v pokrajini Alicante (avtonomna skupnost Valencija)), Francija (Korzika), Italija (Abruci, Bazilikata, Kalabrija, Kampanija, Lacij, Ligurija, Marke, Molize, Piemont (z izjemo občin Busca, Centallo in Tarantasca v pokrajini Cuneo), Sardinija, Sicilija (razen občin Cesarò (pokrajina Messina), Maniace, Bronte in Adrano (pokrajina Catania) ter Centuripe, Regalbuto in Troina (pokrajina Enna), Toskana, Umbrija, Dolina Aoste), Latvija, Portugalska, Finska, Združeno kraljestvo (Otok Man; Kanalski otoki),
                                    
                                 
                                       —
                                    
                                    
                                       in, do 30. aprila 2020, Irska (z izjemo mesta Galway), Italija (Apulija, Lombardija (z izjemo pokrajin Milano, Mantova, Sondrio in Varese), Benečija (z izjemo pokrajin Rovigo in Benetke, občin Barbona, Boara Pisani, Castelbaldo, Masi, Piacenza d'Adige, S. Urbano in Vescovana v pokrajini Padova ter območja južno od avtoceste A4 v pokrajini Verona)), Litva (z izjemo občin Babtai in Kėdainiai (regija Kaunas)), Slovenija (z izjemo regij Gorenjska, Koroška, Maribor in Notranjska ter občin Lendava in Renče – Vogrsko (južno od avtoceste H4)), Slovaška (z izjemo občin Dunajská Streda, Hronovce in Hronské Kľačany (okrožje Levice), Dvory nad Žitavou (okrožje Nové Zámky), Málinec (okrožje Poltár), Hrhov (okrožje Rožňava), Veľké Ripňany (okrožje Topoľčany), Kazimír, Luhyňa, Malý Horeš, Svätuše in Zatín (okrožje Trebišov))
                                    
                                 
                     
                           
                                       3.
                                    
                                    
                                       
                                          Xanthomonas arboricola pv. pruni (Smith) Vauterin et al.
                                       
                                    
                                 
                        
                           Združeno kraljestvo (do 30. aprila 2020)
                        
                     (c)   Glive
                        
                     
                           
                                       01.
                                    
                                    
                                       
                                          Ceratocystis platani (J.M.Walter) Engelbr. & T.C.Harr.
                                    
                                 
                        
                           Irska, Združeno kraljestvo
                        
                     
                           
                                       02.
                                    
                                    
                                       
                                          Cryphonectria parasitica (Murrill) Barr.
                                    
                                 
                        
                           Češka, Irska, Švedska, Združeno kraljestvo
                        
                     
                           
                                       1.
                                    
                                    
                                       
                                          Glomerella gossypii Edgerton
                                    
                                 
                        
                           Grčija
                        
                     
                           
                                       2.
                                    
                                    
                                       
                                          Gremmeniella abietina (Lag.) Morelet
                                    
                                 
                        
                           Irska
                        
                     
                           
                                       3.
                                    
                                    
                                       
                                          Hypoxylon mammatum (Wahlenberg) J. Miller
                                    
                                 
                        
                           Irska, Združeno kraljestvo (Severna Irska)
                        
                     (d)   Virusi in virusom podobni organizmi
                        
                     
                           
                                       1.
                                    
                                    
                                       Virus Beet necrotic yellow vein
                                    
                                 
                        
                           Irska, Francija (Bretanja), Portugalska (Azori), Finska, Združeno kraljestvo (Severna Irska)
                        
                     
                           
                                       3.
                                    
                                    
                                       Virus Citrus tristeza (evropski sevi)
                                    
                                 
                        
                           Grčija (z izjemo regionalnih enot Argolida, Arta, Chania in Lakonija), Malta, Portugalska (z izjemo avtonomnih regij Algarve in Madeira ter okrožja Odemira v regiji Alentejo)
                        
                     
                           
                                       4.
                                    
                                    
                                       Grapevine flavescence dorée MLO
                                    
                                 
                        
                           Češka, Francija (Alzacija, Šampanja – Ardeni, Pikardija (departma Aisne), Ile de France (občine Citry, Nanteuil-sur-Marne in Saâcy-sur- Marne) in Lorena), Italija (Apulija, Sardinija in Bazilikata)
                        
                     “